SONIC บวก 3% ลุ้นกำไรไตรมาส 1 ทำจุดสูงสุดใหม่ 35 ลบ. โบรกฯ อัพเป้า 4.20 บ.
SONIC บวก 3% ลุ้นกำไรไตรมาส 1 ทำจุดสูงสุดใหม่ 35 ลบ. โบรกฯ อัพเป้า 4.20 บ. ล่าสุดอยู่ที่ 3.30 บาท บวก 0.10 บาท หรือ 3.12% มูลค่าซื้อขาย 58.48 ล้านบาท
SONIC บวก 3% ลุ้นกำไรไตรมาส 1 ทำจุดสูงสุดใหม่ 35 ลบ. โบรกฯ อัพเป้า 4.20 บ. ล่าสุดอยู่ที่ 3.30 บาท บวก 0.10 บาท หรือ 3.12% มูลค่าซื้อขาย 58.48 ล้านบาท
28 เม.ย. 2564

ผู้สื่อข่าวรายงานว่า ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC ล่าสุด ณ เวลา 11.18 น. อยู่ที่ 3.30 บาท บวก 0.10 บาท หรือ 3.12% สูงสุดที่ 3.38 บาท ต่ำสุดที่ 3.30 บาท ด้วยมูลค่าซื้อขาย 58.48 ล้านบาท

ทั้งนี้ บล.เอเชีย เวลท์ ระบุในบทวิเคราะห์ (28 เม.ย.) คาดกำไรไตรมาส 1/64 ของ SONIC ทำจุดสูงสุดใหม่ที่ 35 ล้านบาท หนุนจากปริมาณขนส่งที่เพิ่มขึ้น และคาดผลประกอบการช่วงที่เหลือของปี 64 ยังสดใส หลังการส่งออกฟื้นตัว
นอกจากนี้ยังประเมินสถานการณ์ขาดแคลนตู้คอนเทนเนอร์ยังมีถึงช่วงปลายปี 64 แต่ปัจจัยดังกล่าวเป็นบวกต่อบริษัท และปรับกำไรสุทธิปี 64 ขึ้น 19% เป็น 99 ล้านบาท ประเมินราคา SONIC-W อิงตามราคาเป้าหมายตัวแม่ จะอยู่ที่ 3.06-3.08 บาท ดังนั้นจึงแนะนำ “ซื้อ” หุ้น SONIC ให้ราคาเป้าหมายใหม่ 4.20 บาท อิง PER ที่ 29 เท่า (ภายใต้สมมุติฐานว่าจะมีการแปลง Warrant ในปี 64 ประมาณ 50%)